Huambon maakunta

Huambo on yksi Angolan maakunnista. Maakunnan pinta-ala on 35 771,15 neliökilometriä. Väestönlaskennassa 2014 väkiluku oli 2 019 555. Väestöennusteen mukaan vuonna 2024 väestöä olisi ollut jopa 2 830 415. Toisen arvion mukaan asukasluku oli vuoden 2019 arvion mukaan noin 2,4 miljoonaa. Kaupunkiväestön osuus on noin 48 prosenttia väestöstä. 

Maakunnan pääkaupunki on Huambo. Sieltä on Angolan pääkaupunki Luandaan 600 kilometriä ja napurimaakunta Bién maakuntakeskus Kuitoon 165 kilometriä.

Huambon historiaan liittuu Wambon kuningaskunta ja sen perustaja Wambo Kalunga.

Huambon maakunta sijaitsee maan keskivaiheella ylänköalueella. Siellä on trooppinen ylänköilmasto. Maakunta rajoittuu idässä Bién, etelässä Huílan, lännessä Benguelan ja luoteessa Cuanza Sulin maakuntiin. 

 Talous 
Maakunnan maataloustuottisiin kuuluvat peruna, bataatti, arabica-kahvi, passiohedelmä, avokado, maissi, pavut, vehnä, sitrushedelmät, vihannekset. Lisäksi kasvatetaan eukalyptuspuita, mäntyjä ja aromaattisia kasveja. Kotieläimistä saadaan naudanlihaa, ja lypsykarjan tuotteita. Maatalous ja karjankasvatus muodostaa 76 prosenttia maakunnan toiminnasta. Näitä tukee elintarviketeollisuus.

Kalankasvatusta on muun muassa tekojärvissä. Maakunnassa on useita suurehkoja jokia, joiden vettä voitaisiin käyttää esimerkiksi kasteluun ja vesivoiman tuotantoon. Maaperän kivennäisistä löytyy rautaa, volframia, tinaa, molybdeeniä, fluoriittia, uraania ja radioaktiivisia aineita, grafiittia, kultaa, mangaania, bariumia, fosfaatteja, kaoliinia ja kuparia. Kaivosteollisuus odottaa toiminnan käynnistymistä. Aikoinaan Huambon maakunta oli Angolan toiseksi vilkkain teollisuusalue.

 Kunnat

 Kuntajako vuoteen 2024 asti 
Ennen vuoden 2024 aluehalinnollista uudistusta Huambon maakunta oli jaettu aluehallinnon toisella tasolla 11 kuntaan (municípios). Aluehallinnon kolmannella tason paikallishallintoalueita (comunas) oli 37.  Oheiset kuntien väestöennusteet 2024 pohjautuvat 2014 väestönlaskentaan. 

+Huambon maakunnan kunnat Kunta(município) Väkiluku2024 ennuste Kunnan paikallistaso(comunas) Bailundo     Bimbe, Bailundo, Lunge, Luvemba, Hengue Caála     Caála, Catata, Calenga, Cuima Catchiungo     Chiumbo, Chinhama, Cachiungo Ecunha     Quipeio, Ecunha Huambo     ei paikallishallintoalueita Londuimbale     Londuimbali, Cumbira, Galanga, Ussoque, Alto Hama Longonjo     Lépi, Iava, Chilata, Longonjo Mungo     Mungo, Cambuengo Chicala CholoangaTchikala-Tcholohanga)     Sambo, Mbawe, Chicala, Samboto Chinjenje(Tchinjenje)     Chinjenje, Chiaca Ucuma(Ukuma)     Ucuma, Cacoma, Mundundo

Aluehallinnon neljännellä tasolla ovat (asuin)paikat (localidades), jotka voidaan luokitella kaupunkimaisiksi tai maaseutuun kuuluviksi. Vuonna 2014 Huambon maakunnasta luetteloitiin 341 kaupunkimaista ja 2 866 maaseutupaikkaa.

 Kunnat 2024- 
Angolan vuoden 2024 aluehallinnollisessa uudistuksessa maakunnan kuntajakoa uudistettiin. Muutoksen jälkeen kuntia on 17 ja kunnanosia (comunas) 30 kappaletta. (Väestönlaskennan 2024 väkilukuja ei vielä ole saatavissa.) Kuntien niiden tyypit ovat (sulussa kuntatyyppi, A on korkein):

+Huambon maakunnan kunnat Kunta(município) Kuntatyyppi Kunnan paikallistaso(comunas) Bailundo  A  Bailundo, Lunge, Luvemba Caála  A  - (ei kunnanosia) Huambo  A  Huambo, Calima Cachiungo   C  Cachiungo, Chinhama Chicala Choloanga  C  Chicala, Mbave Londuimbali  C  Londuimbali, Ussoque Mungo  C  Mungo, Cambuengo Chinjenje  D  Chinjenje, Chiaca  Ecunha  D  Ecunha, Quipeio Longonjo  D  Longonjo, Lépi Alto Hama  D  - (ei kunnanosia) Cuima  D  Cuima, Catata Bimbe  E  Bimbe, Hengue  Chilata  E  - (ei kunnanosia) Galanga  E  Galanga, Cumbira Sambo  E  Sambo, Samboto

 Lähteet 

 Aiheesta muualla 

*